text:
MISA HKUNGGA NAWNG JAU YA AI LAMANG
Jau : Kawa Kasha Chyoi Pra ai Wenyi a Mying ning sang hte..
S : Amen
Jau : Madu nanhte hte rau nga nga u ga .
S : Nang Wa hte mung nga nga u ga law.
Jau : Hpu nau ni e , ndai chyoi pra ai amu magam hpe, anhte ging dan ai hte galaw lu na matu,.... mara tawngban ga;
Mahkra dang chye ai Karai Kasang hpe mung nanhte hpe mung hpu nau ni e, ngai shut hpyit sai majaw hpyi nem nga ai. Nye a myit hte raitim, n-gup hte raitim, amu hte raitim, ra ai bungli n galaw ai hte raitim shut hpyit kau ni ai; Ye a mara, nye a grai kaba mara rai sa. Dai majaw dinggrin Hkawnsek rai nga ai Chyoi Pra ai Maria , Lamu Kasa ni, San Pra ai ni yawng mayawng hte,nanhte mung hpu nau ni e. nye a matu Madu Karai Kasang kaw , hpyi garum ya marit law.
Jau : Mahkra dang chye ai Karai Kasang anhte hpe matsan dum let, shut hpyit mara raw dat ya nna, htani htana asak de woi wa mi ga!
S : Amen
Madu e matsan dum rit ( 2 )
Hkristu e matsan dum rit ( 2 )
Madu e matsan dum rit ( 2 )
Lamu e Karai Wa kaw shingkang,....
Karai Kasang A Mungga Hti Ai Daw
Reader: Ya hti ai gaw Karai Kasang a mungga rai nga ai.
S. Karai Kasang hpe chyeju dum nga ga ai.
(shakawn kungdawn ga mahkawn)
Jau : Madu nahte hte rau nga nga u ga.
S : Nang Wa hte mung nga nga u ga law.
Jau : Ya hti na gaw Marku a laika hta na Kabu Gara ai shiga rai nga ai.
S : Madu e, Nang kaw hpung shingkang a nga nga u ga law.
Jau : Ya hti ai gaw Madu a Kabu Gara ai Shiga rai nga ai.
S : Hkristu e, Nang kaw shakawn kungdawn a nga nga u ga law.
Mahkra Dang Chye Ai Kawa,
Laklai Ahkyu Hpyi Ga
Jau : Tsaw ra ai hpu nau ni e, hpyi mu lu na ra ai; tam mu, mu na ra ai; akawk mu, hpaw na ra ai, nga nna Madu Yesu ga matsun tawn da sai, Dai majaw, myit mang langai sha hte ra ai chyeju nlang hte hpe Wa Karai Kasang kaw hpyi ga;
Reader : Anhte a mundan rawt jat kalu kaba, ngwi pyaw sim sa wa na matu,
S : Wa Karai e, Ningsha ni jawm hpyi nga ga ai.
Reader : Karai magam gun ni lani hte lani law htam wa na matu,
S : Wa Karai e, Ningsha ni jawm hpyi nga ga ai.
Reader : Machyi makaw, yu yak jam jau hkrum nga ai hpu nau ni hpe Wa Karai Shaman ya na matu,
S : Wa Karai e, Ningsha ni jawm hpyi nga ga ai.
Jau : Anhte a n-gun atsam hte shingbyi shawung shara rai ngai ai, matsan dum chye ai Wa Karai Kasang e, ningsha ni hpyi ai hte maren Hkristu a marang e jaw ya mi law.
S : Amen
Chyeju Dum Shakawn Ai Ga
Jau : Madu anghte hte rau nga nga u ga.
S : Nang Wa hte mung nga nga u ga law.
Jau : Madu hta myit jung nga mu.
S : Madu hta myit jung nga ga ai.
Jau : Anhte a Madu Karai Wa hpe chyeju dum ga law.
S : Dai gaw dingman ai hte htap htuk ai lam rai nga ai.
Jau : Mahkra dang chye nna dinggrin a nga nga ai, Madu Magam,chyoi pra ai Wa Karai Kasang e,anhte a Madu Hkristu a marang e, nhtoi magup shara magup e Nang hpe anhte chyeju dum na gaw dingma ai hte htap nga nna , akyu rawng ai lam rai nga ai law. Nang gaw shinggyim masha hpe tsaw ra ai hte hpan da ai; ging dan ai hte maren daw dan sai; matsan dum ai hte bai hkye mawai la nit dai.
Dai Hkristu a marang e, Sumsing lamu na zaw nawng zaw wa hte lamu kasa nlang hte gaw nang hpe nawku let , Na a hpung shingkang hpe shakawn kungdawn nga ma ai. Anhte mung shanhte hte rau jawm shakawn lu u ga hpyi nem nga ga ai. Shing rai , grit nem ai myit hte Nang hpe kungdawn let tsun ga ai gaw..
S :San Pra , San Pra , San Pra , nga yawng a Madu Karai Wa, Lamu hte a-ga na shingkang shingwang hte hpring nga. Lamu hta kabu sharawng. Madu a mying ningsang hte du sa ai wa a nga ai. Lamu hta kabu sharawng.
Chyoi Pra Ai Hkum Hkam La Ai Daw
Jau : Anhte a hkye hkrang la ai Madu Yesu Hkristu sharin ya ai ga hte Wa Karai Kasang hpang de kam hpa ai myit hte akyu hpyi saga:
S : Sumsing lamu…
Jau : Madu e, Hkye La Madu Yesu Hkristu du sa na hpe anhte myit mada let la nga ai laman hta , n kaja ai lam mahkra hta na shaw la mi; anhte a prat hta e ngwi pyaw simsa ai hpe jaw ya mi; shut hpyit mara hpe galoi mung koi yen kau nnam sharu shatsang ai lam shagu hta na lawt lu na matu, anhte hpe matsan dum garum ya mi.
S : Madu Karai kasang e, daru magam, hpung shingkang hte mungdan gaw, Nang kaw nga nga ai law.
Jau : Madu Yesu Hkristu e, Na a Kasa ni hpe, " nanhte kaw ngwi pyaw ap da ya nngai; nanhte hpe Nye a ngwi pyaw jaw ya made ai," nga nna tsun da nit dai. Anhtea mara hpe n sawn yu nna, nang myit ra ai hte maren, dai Hpung hpe myit hkrum myit ra ngwi pyaw simsa ai chyeju jaw ya rit; htani htana a hkrung nga nna up hkang nga ai Nang Madu hpe hpyi nem nga ga ai.
S : Amen
Jau : Madu a ngwi pyaw ai gaw nanhte hte rau a nga nga u ga.
S : Nang Wa hte mung nga nga u ga law.
S : Mungkan mara la kau ya ai Karai a Sagu Kasha e, Matsan dum la mi law. (2 lang)
Mungkan mara la kau ya ai Karai a Sagu Kasha e, ngwi pyaw ai jaw ya mi law.
Jau : Yu mu , Karai Kasang a Sagu Kasha Mungkan mara la kau ya ai Madu rai nga ai. Dai Madu a dawsha poi de shaga la hkrum ai ni, a lu ma ai.
S : Made e, Nang nye a kraw lawng de shang na matu, ngai n ging n dan nga nngai; ga hkaw mi sha tsun u, shaloi nye a nsa wenyi san pra wa na ra ai.
Jau : Madu nanhte hte rau nga nga u ga.
S : Nang Wa hte mung nga nga u ga law.
Jau : Mahkra dang chye ai Karai Kasang, Kawa , Kasha ,Chyoi Pra ai Wenyi gaw nanhte hpe shaman ya u ga.
S : Amen
Jau : Ngwi pyaw ai hte wa manu, Missa Hkungga nawng ya sai.
S : Karai Kasang hpe chyeju dum nga ga ai.
No comments:
Subscribe to: Post Comments (Atom)


c: text/html

text:
Ndai mahkawn gaw Myen shingni mungkan a mying gumhkawng dik ai band rai ai IC(Iron Cross) a yungwi ninghking kaba langai rai nga ai Lay Phyu(ေလးျဖဴ) a second single rai ai hku re. yahte October htum wa mahka mung Diary( ဒိုင္ယာရီ) ngu mying ai single langai hpe shapraw da sai hku re. Lay Phyu(ေလးျဖဴ) gaw 2009 hta na Bay Of Bingal (BOB) ဘဂၤလားပင္လယ္ေအာ္ shapraw ngut ai hpang kaw na, ya she bai Myen mung ting na hku mung, shi(ေလးျဖဴ) hku na mung no.1 lang na Single shapraw ai wa rai sai hku re. Atsam gaw Munghpawn Myen(Myanmar Union) mungdan kaw na gaw IC ni hpe ra dik rai ai hku re. Myit lawm ai myit rum manang ni mung ra sharawng ai rai yang gaw down la ga.
Npu na file hosting site ni kaw na download la ga!
Download from Solidfile
Download from Zappyshare
By; Atsam@Kachinland

robotstxt: allowed

filter: keep


text:
Thursday, June 30, 2011
Myen Hpyen hte Miwa Asuya
Laiwa sai June Shata 24/25 kaw na Miwa mung hku Myen Hpyenla ni laidi nhtawm KIA Ginjaw Laiza hte Dap Ba(3) Ginjaw hpe gasat na nga ai shiga tsawmra garu mawng wa ai kaw na mani mana gaw Myen Hpyenla ni Miwa Mung de Shang na matu Immigration Rung e sum-pum nga ai sumla ni hte bai pru wa sai, Myen Hpyenla Commando ni rai ma ai da.. ngu ai shiga hte sumla pru hpang wa ai kaw na gaw Myen mung kata/ shinggan na Jinghpaw mahpaw sha nrai Myen Mung a mung masa hpe myit lawm ai ni yawng a lapran gade daram garu kachyi nga taw na gaw tsun shara pyi nra na sai ngu kam nngai.
Myen Hpyenla ni lai di ai lam gaw teng sai, rai yang kam ram ai shiga lawk kaw na chye lu ai hku nga yang Myen Hpyen Asuya Prat kaw na tang lajin tawn ai Hpyen Mawdaw ni sa gawt la na matu yan bang wa ai Myen Hpyen Dap na Drivers ni the magma gun ni re ngu chye lu ai (photo/sumla kaw yu ga).
Shawng nnan Myen Hpyenla ni KIA hpe Miwa maga hku gasat na matu Miwa Asuya myit hkrum sai ngu ai shiga pru wa ai hpang Nayi hkum kade nna yang Miwa Mungdan e shanu nga ai Jinghpaw Wunpawng Mung Salang ni, Ningbaw ni Miwa Asuya hpe ram ram pawt ai sha n-ga KIA Dap de mung matut mahkai nna shiga san ai nig aw san, ra wa yang shanhte hku nna gara hku hkyen lajang ra na lam ni hpe du hkra tsun bawngban wa ai hta grau ai Myutsaw myit katu wa ai majaw Miwa Asuya hku nna pyi ram ram sawn sumru ra na lam byin mat wa ai gaw teng teng sha rai nga sai.
Lama myi hku tsun ga nga yang laiwa sai (10)ning a Wo..ra maga de shiga hte seng nna mahkrum madup hte machye machyang nnga ga ai majaw hpyen wa e kam mara di lai mat wa tim kade myi nchye kau dat ga ai.. ya gaw Shiga Dap ni a jaw e hpa majaw zuphpawng galaw ai, hpa majaw Myen Hpyen ni Miwa Mung de shang wa ai lawng lam shai hkra myi raitim shanhte hpe anhte azi yu nga saka ai lam gaw anhte amyu sha ni a lapran hta manu mana rawt jat galu kaba wa ai hpe madun dan ai lam rai nga ai. Lam myi hku tsun ga nga yang Miwa Asuya nan ya na zawn KIA hte Myen a lapran Majan gasat nga ai ten Myen Hpyen Dap ni a Hpyen La Htaw-wa Htawsa hte seng nna Hpyen Truck Mawdaw kaba ni jaw ai lam nan anhte Jinghpaw Wunpawng Amyu sha ni a matu kabu hpa shiga nre gaw asan sha rai nga ai.
Matut nna Amyu sha lam hta ya na zawn yawng jawm shakut nga ga.
Nang shoi ngai sha ngu dara Yungnu madi hkat na aten nre ngu sawn lu nngai.
Yumaya Hpyen Magam Gun Dingsa
Subscribe to: Post Comments (Atom)


text:
Myitrum manang ni, "Share Ninghkring Langai" ngu nna, Sara Naw Ming hpe shagrau sha-a dat sai yaw. Daini gaw, Loije hte Maijayang lapran, (Pranghkawnyang, Myen hte KIO jarit lapran) e, Awng Min wa woi awn ai Myen asuya masha marai 5 hte KIO de na marai 6 gaw, mahku mara gamung dup jahta chyai na matu, rawt sa wa sana re. Anhte a salang ni, asan branglang hte tengman ai lam hpe Tai ni she n chye htan matut lu hkra tsun shaga lu mu ga, KK shung ya u ga, kyu hpyi ga lu oi. Aung Min ngu ai wa grai Mik ai wa re da.
JIC+++read more
"Share Ninghkring Langai"
Lahkum Lahpai S'ra Naw Ming,
Anhte a Share Ninghkring;
Majanpa a shawnglam du,
Tengman lam shadan mayu;
Video Camara K'ba hpai,
Sinat laknak n lawm ai;
Majan hkat de ni kahtep,
Share ni hte rau kayep;
Labau sumlahkrung dem la,
Pala hkra na n hkrit da;
Nji n-gu myit maju,
Sumlahkrung chyu dem daru;
Kajawng kaja pala jung,
Hpyen a machyu gaja sung;
2012 Jan:4,
Tsatan kaba wa mani;
Kahtet kamawt shiga dai,
Wunpawng Mungkan she chyam sai;
Yehowa kaw kyu jawm hpyi,
Sara Naw Ming n mai si;
Miwa a Yunan Mungdaw,
Tsi tsi hkam la madang tsaw;
Janghkawng,Mangshi, Kunming du,
Tsang ra dik ai ningma lu;
Yehowa a L'mu kasa,
Shani shana bau sin ya;
Nachying Myu tsaw ai shadang,
Anhte a myit rum manang;
Makam masham mung kaba,
Yehowa grai tsaw ra nga;
Ningrum jan Nhkum Seng Aung,
Sumlahkrung shayi gumhkawng;
Lamu Kasa ni hte rau,
Nja nhpra let dawjau;
Ya sara "Ming" mai tsai wa,
Doctor ni pyi mau mahka;
Sawa dingla yawn madai,
"Ming" hpe n lu sha kau sai;-----da.
Daini,"Atsam Ningja" kumhpa lu,
Tinang Myu hte Mung matu;
Vote shadang 51.25,
US $ mun mi nga;
Wunpawng arawng satang rai,
Hpanwa shadan shadawng ai;
Nachying chyeju shakawn ra,
Mungkan she gumhkawng mat hkra;
Myusha Awng Padang langai,
"Ming" hpe chyeju kaba sai; oi----.
Chyeju shakawn let,
Shanglawt Tsing
(31.5.2012, 1:00 AM )


text:
WANLENG LAM MAYAN SHANA N MAI PRU
N dai laman Jinghpaw Mung Wanleng lam mayan na mare kahtawng ni hta Myen hpyen ni kawn shana n mai pru na lam ni n dau wa sai hpe chye lu ai. Mohnyin, Mohgaung, Hopin hte Hpakant ginwang ni hta n dai zawn galaw ai re lam bai mare buga masha ni hpe mung Porter lahkawn ai lam ni nga ai lam na chye lu ai. Hopin kaw dung ai Hka la Ya (40), (389), (388) ni kawn shana n mai pru na lam matsun wa sai nga buga masha ni kawn chye lu ai. Hpakant Ginwang maga de gaw myen ni porter grai lahkawn taw ai majaw buga masha ni grai hkrit tsang nga ma ai lam buga de na shana wa ai.
--------------------------
MYEN NI ROI RIP AI LAM
August (9) ya shani hta Wai Maw kaw na deng 20 tsan ai , Sadung sa ai lam kaw na Bum Tawng kahtawng kaw na Lisu hkan nu, Kanu asak (39) ning hte Kasha asak (17) ning hpe myen dap (37) na myen hpyen la ni shannu wa ni a n ta kaw nan chyawm roi rip nna sat kau wa sai lam shiga na chye lu ai. Kawa (asak 44) hpe gaw adup zingri nna gap sat kau ma ai lam, dai hkan nu wa ni gaw mare htum pa, myen dap hte ni ai kaw nga nna yi sun hkau na madung galaw sha nna nga ai ni re lam hpe mung chye lu ai.
By: Jinghpaw kasa blog


text:
[Jinghpaw Shiga] Wungpawng Mungdan Shanglawt Asuya hte myen ni...
Wungpawng Mungdan Shanglawt Asuya hte myen ni matut gap hkat nga ding yang re lam shiga shang wa ai. Dai hpawt manap hkying 5 jan ten kaw Dung 15 kaw myen hte gap hkat ai lam chye lu ai. Shanglawt ni kawn myen hpye du 2 hpe mung rim da lu nna ya ten du hkra gasat nga ding yang re lam buga majan pa shiga kaw na shiga shana dat ai. KIA de na hkala ai lam n nga tim myen de na hpyenla marai 4 si hkala ai lam chye lu ai. Wunpawng Mungdan Shanglaw Asuya Myu Tsaw Share Shagan ni a matu matut nna akyu hpyi garum ya nga ga.


text:
Bum Tsaw Brang.blogspot kaw nna mung Ga jarit hpyen dap gale sa wa na lam hte seng nna aja awa ning hkap ai hku re.
Ga jarit sha sin na re yang gaw, anhte jinghpaw myu shani 50 ning rawt malan taw nra ai. Rawt malan ai pan dung gaw, hpa rai ta ? Moi du daw sai hkaw let shakut lai wa sai lam ni mung gaman li la sha nre mat na kun, shakut lai wa sai share shagan ni hpe mung gara hku myi man madun na rai ? JINGHPAW WUNPAWNG
labau hpe gaw myi man n-shaka ga ! Labau hka kaba kap na hpe gaw nhkrit nga mani ! JINGHPAW WUNPAWNG
ngu ai amyu mat mat hkra gaw n-galaw na ngu ai gaw shadu ai ! Atsawm sha bai myit yu ga !
ngu nna Bum Tsaw Brang.blogspot kaw nna aja awa ning hkap ai lam hpe laika kadun mi hte tang madun dat nngai.


text: Wunpawng Mungdan Shanglawt Asuya KIA masat (1) Dap Ba npu, Dap Dung (7) ni a ginra rai nga ai Ja Ra Yang mare grup yin hte myen hpyen asuya a hpyen dap hk-l-y (138) ni kawn August (16) ya jahpawt hkying (10:00 AM) ten ram hta laknak kaba ni hte gap sharu bun lai wa sai lam shiga na chye lu ai. KIA Dap Ba (1) ginra ni hte myen hpyen ni hpyen n gun htu shang wa ai majaw buga masha ni nam mali hkan hprawng yen hkawm ra nga ai sha n-ga, malu masha ni mung yak hkak jam jau hkrum nga ai lam shiga na chye lu ai.


text:
Kachin Alliance's hpawng hpe Ya ten American mung dan hta bawng ban hpawng galaw nga ai hku re.
Hpawng hta sadu shang lawm ai ni gaw,,
American mung dan state shagu na dat kasa gawng malai ni hte American mung dan hta nga ai uhpung u hpawng ni yawng a dat kasa myit su ni yawng mung sadu shang lawm ai hku re.
USA mung dan hta ya na zawn myu u hpung hkum hkra shang lawm bawng ban sawa ai gaw No.1 lang re ai lam mung chye lu ai.
Matut nna Wunpong myu sha ni yawng shang lawm mai ai Kachin alliance re lam chye lu ga ai.
Gaw da tara hte yaw shada ai lam,Myu sha ni gara hku rawt galu kaba sa wa na lam matut bawng ban nga ai lam,Matut nna yawng a matu akyu nga ai u hpung u hpawng,yawng a gawng malai tai wa lu u ga ..matu kyu hpyi myit dum,Hpaji jaw ya na matu shana dat nngai law...
Photo by Kachin alliance's
Kachin Alliance's 2014 National Conference begins in Arlington TX on Aug 30, 2014


text:
Nu, wa, hpu nau, manaw manang ni, Jinghku jingyu ni… daini na aten gaw Myen Asuya hpyen hpung ni anhte Wunpawng Jinghpaw nga manga hpe amyu shamyit majan kaba galaw na matu bungli hpang wa nga masai.. ndai hpe moi na zawn KIO/KIA Majan ngu nna atang ahpa nsawn la ga..ndai majan sum yang…Jinghpaw Wunpawng Amyu sha ni a shawng lam yawng nsin chyip re de du mat wa na gaw ga lahtum nshut re. Dai majaw .. nang/ngai majan pa de nlu sa ai rai yang…nang du nga ai shara kaw na anhte hpyen hpung a matu Kyu hpyi ya nga ga, Ningmu bawnu atsam hte garum shang lawm ga, ja gumhpraw hte shang lawm ga, yawm dik htum na a tsaw ra myit hpe madun ai hku nna shang lawm lu hkra shakut ga. Nang ngai amyu sha ni kaw na n-gun, ningmu, tsaw ra myit ni gaw kade daram manu dan ai lam.. lawu na Padang Hkrunlam Majan Masing Hpyen Hpu-Awn(commander) langai rai nga ai Du Jum(Cpt.) Myu Jet Awng a laika hpe hti yu yang asan sha chye lu nga saka ai.
Lama na nang hku nna KIOCC Ndau Laika a ntsa e ningmu jaw mayu ai shing nrai Majan Pa shawng lam e Amyu sha hte Mungdan a matu magrau grang grang gasat poi shang nga ai Shawnglam Hpyen La/ Hpyen Num ni hpang de laika ka n-gun jaw mayu ai nga yang ndai Blog htumpa e ka bang nhtawm (submit) ngu ai shara dip shagun dat na hpe lajin dat nngai..dai nre sha email laika hte aten la nna ka shagun na rai yang mung ( oka.jinghpaw21@gmail.com )de ka shagun dat na matu lajin laroi dat nngai law.
Yumaya Hpyen Magamgun Dingsa
(အညတ၇ ကခ်င္ စစ္သည္ေဟာင္း တစ္ဦး)
Hkawp Du Wa hpang de shana dat ai.
15-7-2011 ya shani na KIOCC Ndau Shabra laika hte seng nna Mungkan Mungdan shara shagu hta chyam bra nga ai WP Amyu Sha ni a ningmu hpe OKA kaw na kahkyin la yang kaja na re. Bai nna shawng lam majan pa kaw tinang sinda hpe kaduk shatai nna Amyu hte Mungdan a lawt lu lam amatu shakut shaja nga ai share ninghkring ni hpe n-gun jaw ai laika nimung mai shagun ya ai. Ndai lam ni hpe mung OKA kaw nna lit la woi awn ningshawng tai ya yang kaja na re.
Hkungga let,
Myu Jet Awng


text:
Daini,"Special Request" ngu ai Ga shagawp ningnan bai shagun dat ai yaw. Tai gaw, Kachin ni kahkyin gumdin mat na hpe hkrit dik rai nga ai.Kachin ni bra magang shi kabu magang she rai law.Dai majaw, sai shawng garan kau ai shi rai nga ai. Daini KIO,KIA gaw, yawng a matu pu ba kawsi let,majan hkam nga yang,WP shada kau mi gaw, "Madat sha u ga" lama ngu hkrup ai rai yang, tinang hkum tinang ngu la ai she rai na sai. Akyu hpyi ai hte sha pyi n garum la ai wa gaw,Myu n tsaw, Mung n tsaw ai wa sha rai na re.Shani shagu majan byin nga ai. Ginjaw hpe wang matep la maw nga ma ai. Awng Padang lu ai ten du hkra hkam jan lu na kyu hpyi nga ga oi.
Grai kamhpa myit mada let,


text:
April 11, 2014 at 11:09 PM
April 11, 2014 ya shani 7:00Pm ten ram hta KIA Masat (3) Dap Ba Dap Dung (27) ginra U Lang Pa Ginwang Rung hte Up Hkang rung hpe masa nau n’tsawm wa sai majaw tinang maga na wan nat kau da sai lam shiga na chye lu ai. Myen asuya dap ni matu manoi htim gasat nga dingyang the tinang KIA maga na mung dang di lu ai made ninghkap shingle gasat nga ai lam na chye lu ai.
April 11, 2014 at 11:04 PM
April 11, 2014 ya shani 1:30Pm ten ram hta Manmaw kaw na lai lung wa ai myen asuya dap D-K-Ts-(21) kata na hpyen hpung n-gun (100) ram gaw hpyen modo (6) hte Loi Je makau Yaw Yung de du shang wa sai lam shiga na chye lu ai. Ndai Yaw Yung gaw Mai Ja Yang the mung nau ntsan ai shara re lam mung matut na chye lu ai.
April 10, 2014 ya shani KIA Masat (3) Dap Ba Dap Dung (27) ginra Hka Pra kaw gasat poi byin ai myen asuya dap Hk-M-Y-(601,522) pawng hpawn hpyen hpung ni Han Htet mare htumpa kaw du nga sai lam shiga na chye lu ai.
April 11, 2014 ya shani 2:00Pm ten ram hta KIA Masat (3) Dap Ba Dap Dung (12) ginra Shwi Gu dap na Hk-L-Y-(56) ni hpyen modo (3) hta n-gun hpring hpring htaw nna KIA Dap Dung (27) de lung wa sai lam shiga na chye lu ai.
April 11, 2014 at 11:01 PM
April 11, 2014 ya shani 7:20Am ten ram hta KIA Masat (3) Dap Ba Dap Dung (27) ginra Hka Hkye lahta Hka Pra Bum kaw myen dap Hk-L-Y-(96,88,68) hte Hk-M-Y-(522) pawng hpawn hpyen hpung n-gun (200) grupyin hte tinang KIA hpyen hpung ni laja lan agsat poi byin ai lam shiga na chye lu ai.
Ndai gasat poi hta myen asuya tai hpyen maga na yawm htum marai (10) ram si hkala machyi hkrum mat nna tinang KIA maga na marai (2) hkala hkrum ai lam na chye lu ai.
April 11, 2014 at 10:59 PM
April 11, 2014 ya shani KIA Masat (3) Dap Ba Dap Dung (27) ginra Hka Hkye hpyen yen dabang na mung masha ni Miwa hkran de hprawng bang wa ai hpe Miwa Asuya ni n-gu hte malu masha hpan hkum garan jaw ai lam shiga na chye lu ai.
April 11, 2014 ya shani KIA Masat (3) Dap Ba Dap Dung (27) ginra Lagat Yang hpyen yen dabang na mung shawa ni Man wing KBC hte RCM Nawku jawng lahkawng de hprawng bang wa ai hpe seng ang ai Nawku Hpung Ningbaw ni hte hpung masha ni gabu gara hkap tau shara madun la ai lam shiga na chye lu ai, dai shara (2) kaw nshang mat ai majaw KBC Nawku hpung masha ni hpyen yen masha nkau hpe modo (2) hte bai sa htaw la sai lam shiga matut na chye lu ai.
Ya ten Miwa mung jarit hte Man Wing Mare ni hta hpyen yen masha ni grai bai jat wa sai majaw garum nigtum ra ahkyak nga ai lam na chye lu ai.
April 11, 2014 at 10:52 PM
April 11, 2014 ya shani 9:00Am ten ram hta KIA Masat (3) Dap Ba Dap Dung (27) ginra Lauban Roi tawng a Noi Kret sun kaw myen asuya tai hpyen dap Hk-L-Y-(69,88) n-gun (200) grupyin hpung ni wa htim gap ai lam na chye lu ai.
April 11, 2014 at 10:52 PM
April 11, 2014 ya shani 8:30Am ten ram hta KIA Masat (3) Dap Ba Dap Dung (27) ginra Mau Swi Awng Lawt Yang mare de dung (12) ni hpyen garum na matu hpyen hpung garan nna lung wa ai hpe myen asuya dap Hk-L-Y-(68) hte Hk-M-Y-(522) pawng hpawn dap ni n-gun (150) grupyin hkap gasat ai majaw gasat poi laja lana byin ai lam na chye lu ai.
Ndai gasat poi hta myen hpyen asuya dap maga na yawm htum marai (7) daram hkala nna marai (4) ram hkrat sum ai lam na chye lu ai.
April 11, 2014 at 10:47 PM
April 11, 2014 ya shani 8:00Am ten ram hta KIA Masat (3) Dap Ba Dap Dung (27) ginra Bang Hkam Pa Ginwang Daw kata na Saw Yang Bang ngu ai shara de Myen Dap Nu (88) ni du shang wa ai majaw tinang KIA hpyen hpung ni hte laja lana gasat poi byin ai lam shiga na chye lu ai.
Ndai gasat poi hta myen asuya maga na si hka shiga tup hkrak nchye lu shi tim, si hkala machyi hkrum ai lam law ai hpe na chye lu ai.


text:
Moi shawng de Mungkan ga hta majoi sha-u ing ai da. Majoi sha-u ing ai shaloi Ja Nyi hte Ja nga ngu ai shan nau gaw chyingtawt langai mi kaw rawng nna lawt masai. Ja Nyi gaw num kasha rai nna, Ja Nga gaw la kasha rai nga ai.
Shan gaw hka hkyet wa sai hte chyingtawt kaw nna ga de pru wa ma ai. Mungkan ga a katsi a katsang rai nga ai hpe mu ma ai. Shan nau gaw lu sha hte shingbyi shara tam hkawm ma ai. Shaloi krung sin wa langai mi kaw wan hkut mawng ai hpe mu ma ai majaw dai de shani sa wa ma ai. Shan dai shara de du ai shaloi shalawa Jahtung dingla langai mi dung nga ai hpe mu hkrup ma ai. Shalawa dingla mung grai kabu ai hte shan hpe rim la nna “sha shan pru wa ra, Lu sha mung du sa” ngu tsun wu ai.
Ja Nyi yan Ja Nga mung grai hkrit kajawng ai hte lawt lu lam tam ma ai. Dai majaw shan gaw:- “Ji dwi e anhpe sha kau na rai tim hka sha gaw jaw lu mi grai hpang gara nga ga ai” ngu tsun ma ai. Shalawa dingla mung hka jaw lu ngu yang hka n nga ai majaw hka ja sa mat sai. Raitim hka nhtung baw ai majaw hka alawan n hpring hkraw nna aten shama nga ai laman Ja Nyi yan Ja Nga hprawng mat ma ai.
Shan gaw hprawng hkawm let Myit htum let Mahtum Mahta ga de du masai. Mahtum Mahta dingla hpe mu nna “Ji dwi e an nau hpe makoi da mi, Shalawa jahtung dingla kaw nna hprawng lawt ai rai ga ai, ya shi hkan shachyut nang ai re” ngu mu ai.
Mahtum Mahta dingla mung shan hpe karap luding e makoi da wu ai. Kaja wa sha Jahtung dingla mung Mahtum Mahta dingla kaw sa du nna-“Jahkrai ma yan nau nang de ndu ma ni? Nang e lagaw hkang htum sai” ngu san wu ai.Mahtum Mahta dingla gaw “N du n pru ma ai” ngu htan wu ai. Dai ga ni hpe Ja Nyi yan Ja Nga na nna “ Ya chyawm gaw Shalawa dingla hkan du wa ra ai , an nau n lawt lu na saga ai” nga nna lagu hkrap ai majaw shan a myi prwi si ni chying hkyen de kahte hkrat wa sai. Shalawa Jahtung dingla gaw dai kahte hkrat ai myi prwi si hpe ahtawk mata yu yang grai mu dum wu ai. Dai majaw shi gaw-
“Ndai kahte hkrat ai ntsin gaw hpa ntsin rai ta, grai mu ai she rai nga ai” ngu wu ai. Mahtum Mahta dingla mung-
“Dai gaw Sana tsahku re” ngu tsun wu ai. Shalawa jahtung dingla mung:-
“Sana tsahku ya lu n mai i?ngu hpyi yang Mahtum Mahta dingla gaw:-
“Ya garai n tai shi ai lu mayu yang sanit ya ngu ai shani bai sa rit” ngu tsun wu ai.
Mahtum Mahta dingla gaw sanit ya ngu na shani tup shatdi ngu ai didam kaba langai mi kaw hka hpunlum shadu da nna hpri sumprang mung ju jahkyeng da wu ai. Dai shani jang Shalawa dingla gaw “Sana Tsahku” lu na matu du sa wa ai. Shaloi mahta dingla gaw:-
“ Shalawa Jahtung dingla e Sana Tsahku lu na rai yang gaw hku wat chying hka de sa nna, n-gup mahka u law, n-gau mala u law ngu tsun wu ai. Shalawa wa n-gup mahka nna tsap jang Mahtum dingla gaw Shalawa a n-gup de hka hpunlum ru jaw ya nna hpri sumprang hte mung n-gup galun a chyaw ya wu ai. Shaloi Shalawa dingla gaw garai machyi ai hte-
“Ji e ya ngai kaning rai na law” ngu jahtau wu yang Mahtum Mahta dingla gaw:-
“Le rum wu –na dawng su nga ai de sit sa u” ngu dat wa ai, Dai majaw Jahtung nta ni gaw maling mala hkrung sin wa hka rum wu-na dawng nai su” re ai shara hkan nga ra mat ai rai nga ai.
Jahtung dingla wa mat ai hpang Mahtum Mahta dingla gaw Ja Nyi yan Ja Nga hpe lupding kaw nna shayu la let nta sin shangun mu ai. Lani mi hta Mahtum Mahta dingla gaw Ja Nyi yan Ja Nga hpe:-
“Nan nau gaw nta sin nna chyu nga yang n mai ai, tsun dim nna nga sa hkwi mu” ngu tsun wu ai. Dai majaw shan gaw “Yun Lang” ngu ai tsun hpe sa dim ma ai. Shan nau gaw nahtam lap hpe ru shatai nna Nga htawk ai majaw hkum ting kaya mat ma ai. Shing rai kaya ai majaw mahkyit hkrai mahkit rai, n dawng na dawng n mu na hpe mu hkat nna kahpu madin dai shari waw mat sai. Dai hpang shan gaw ma langai mi shaprat masai. Shan gaw dai shani kaw nna ma woi let nta e chyu nga ma ai. Shaloi Mahtum Mahta dingla gaw:-
“Nan lahkawng ma woi nna chyu nmai ai, yi sa masu” ngu tsun nna, shan lahkawng yi sa ai ten hta ma hpe shi woi ya wu ai. Lani mi hta dai ma gaw hkrap chyu hkrap rai kade asawng shayu timung hkrap n zim hkraw ai. Dai majaw Mahtum Mahta dingla gaw grai masin pawt ai hte:-
“Ma nang hpe ngai azat aza di kau de ga” ngu shazim yang ma kasha gaw hkrap zim ai hte mai wa ai. Dai hpang hkrap chyu bai hkrap ai. “Azat aza” di kau di ga ngu yang she hkrap zim nna bai mani wa ai. Dai majaw Mahtum Mahta wa gaw dai ma hpe sat nna azat aza di kau wu ai. Dai hpang langa tawng langai mi daw la nna yup ra e tawn n-htawm nba hte jahpun da wu ai. Shingdi pu sin ni hpe kadoi ahkyep yang sin machyin mi npu de hkrat lut mat nna lapawp tai mat sai.
Shana de jan du nna Ja Nyi yan Ja Nga n’ta wa yang Ja Nyi gaw ma hpe chyu jaw na matu Mahtum Mahta hpe:-
“Ji dwi e ma hpe chyu jaw na matu woi wa ya rit” ngu tsun wu ai. Shaloi Mahtum Mahta dingla gaw:-
“Nan grai ba na manit dai. Ngai shadu da ai hpa shawng sha la mu, ma gaw yup pyaw nga ai” ngu tsun wu ai. Shan nau mung hpa lu ngut ai hte Ja Nyi gaw ma hpe chyu jaw na ngu yup ra e nba hpun gaw yu yang ma n’re ai sha langa tawng re ai majaw grai mau mat ma ai. Dai majaw shan gaw Mahtum dingla hpe :-
“Ji dwi e an a yup ra kaw langa tawng sha nga ai, ma gaw kanang rai sata?ngu san mu ai. Shaloi Mahtum Mahta dingla mung:-
“Nan a kasha hpe nan sha kau manit dai” ngu tsun wu ai. Dai ga na ai majaw Ja Nyi yan Ja Nga gaw yawn ningtsang hte hkrap nna chyu nga masai. Dai majaw Mahtum Mahta dingla gaw:-
“Nan a kasha hpe mu mayu myit yang gaw le jahku numshe de sa masu, nan a kasha hpe mu na myit dai” ngu tsun wu ai.
Dai ga na jang shan gaw kasha hpe grai marit ai hte mu mayu ai majaw jahku numbraw de sa yu mu ai. Shaloi shan a kasha hte bung ai ma ni wu nawng wu wa hpe mu ai majaw grai mau mat wa ai. Shan gaw ma ni hpang de sit sa wa yang ma ni gaw:-
“Nan gaw an nau ni a pu sin hpe sha ai ni rai myit dai” ngu shachyut kau mu ai. Ja Nyi yan Ja Nga mung hprawng mat ma ai. Shaloi shan a man ang ai maga de na hpun kawa ni yawng hkraw si mat ai hpe mu ai. Shan gaw dai shara kaw nna Mahtum Mahta dingla hpang de nhtang mat ma ai. Mahtum Mahta dingla gaw shan hpe mu jang:-
“Nan nau gaw nan nau a kasha a pu sin ni hpe sha kau sai majaw grai n hkru ai masha tai manit dai, dai rai nna nan nau nang kaw ngai hte rau nga n mai sai” ngu tsun let rim la nna “Jan Lawng”de bang kau manu ai. Ja Nyi gaw Ja Wa Lawng htawng kata e sinmat sai. Dai hpang Lapawp gaw Ja Wa Lawng de du sa nna shi a panen hte Ja Wa Lawng Chying hka ladang hpe chya hkrai chya ai majaw manen wa ai hte Ja Wa Lawng hpe Ja Nga lu hpaw sai. Ja Nga gaw Ja Wan Lawng kaw nna pru n htawm man ang ai de dam hkawm wa yang, Dinghta Wa Yang ga du sai. Raitim matu mara n-pru ai sha Dinghta Wa Yang e si mat sai. Ndai gaw Majoi Sha-u hte Ja Nyi yan Ja Nga a mau mwi rai nga ai.


text: Lai wa sai June 9 hte 10 ya 2012 shani ni hta Camp Hill, PA hte Willowgrove, PA U S A shara ni kaw 'Kachin National Prayer Day Service' ngu ai Ga baw n-pu e Wunpawng myusha ni shara mi kaw marai 20 jan hpra jawm zup let, Amyu Sha Lamyan Chyeju Shakawn Wunli la akyu hpyi hpawng hpe ngwi pyaw awng dang ai hku galaw la lu saga ai. Camphill, PA kaw galaw ai hta, Tingnyang-up hpe Slg. Hpau Da Tu, Laksan akyu hpyi ai hpe Slg.Jan. Lahpai Hkawn Ja hte malu masha a matu Srn. Lasap Hkawng Nyoi ( Ann) woi awn shanglawm gun hpai mat wa sai. Du sa masha ni hkum dingdek dinghkrai langai hpra a mu mada hkam sha ai lam ni shada n-gun jaw garan kachyan ai ( Sharing with each other) lam ni galaw la lu ga ai. Bai, Willow Grove, PA kaw gaw Tingnyang-up hpe Sr. Laking Hkawng Lum, K.K mungga hpe Sr. Dr. Dingrin La Seng, Laksan kyu hpyi ai hpe Slg. Jan. La Ung Roi Ji hte malu masha a matu Srn. U- Se Hkawn Nu ni woi awn shanglawm gun hpai mat wa ai. Mungga htawn tsun ai Sr. Dr. La Seng hku n-na, ISRAELE ni hpe EGUTU Mung kawn Hka Nan mung de woi wa ai Karai Kasang gaw an-hte hpe mung Wunpawng Hka Nan de woi wa na re lam hpe Chyum laika hte lakap let, n-gun mi alu nga hkra N- gun Jat mungga hpe htawn shalai ya lai mat wa sai.


text:
Nlung Lapu Labau
Nlung Lapu
Anhte Kachin Mung kaw laklai ai arung arai law law nga ai. Dai hta Putao Ginwang Machyang Baw Mare makau kaw mu lu ai nlung lapu (nlung baren) mung lawm nga ai. Dai nlung lapu gaw moi galoi aten kaw na nga ai lam atsawm hkrak n chye ai. Kachin Duleng amyu ni a sakse arai langai mi re hpe mu lu ai.
Nlung Lapu hpe shawng nnan mu ai lam
Machyang Baw Mare hpe 1927 ning hta Duleng amyu ni de hpang ai. Dai aten hta ya mare de tawn ai shara gaw maling htinggram kaba re ai. Puato- Gonglu lam (hkan dawk lam) kaji sha nga ai. Machyang Baw Mare nnan de wa ai aten hta ya nlung lapu nga ai shara de du na matu n loi ai. Mare masha ni law wa nna yi hkyen sha na shara tam let, 1945 ning hta nlung lapu nga ai shara du wa ai re. Yi yu masat ai lam hta Slg. Hkyeng Naw (Tingle Hkang Mare na htawt ai) gaw nlung lapu nga ai shara mayan yu la nna, Rev N-gawk Yaw hte Sumdu ni, Htingmawng ni, Dare ni, Lagaw ni gaw bum yi yin wa langai mi rai ma ai.
Nlung Lapu taw ai shara gaw mun ri hte lagyen dung nsin chyip re ai shara re. Slg. Hkyeng Naw hte ning-rum ningtau Jan Jat Nem gaw yi hkyen let ndai nlung lapu hpe mu nna kajawng ai the, dai daw de n hkyen ma ai. Ndai lam hpe Rev. N-gawk Yaw hpe tsun dan ai. Dai hpang Rev. N-gawk Yaw hte Slg. Hkyeng Naw yan rau sa nna yu ma yang, nlung tawng galu re hpe mu chye ma ai. Shan gaw nlung ntsa hku gau let hkyen jasan ma ai. Lamai daw de du hkra hkyen ma ai. Dai gaw 1945 ning January shata hta re ai.
Ndai nlung lapu hpe shawng mu ai gaw Duleng ni kaw na slg. Hkyeng Naw hte Jan Jat Nem yan rai ma ai. Dai hpang she Re.v N-gawk Yaw hte mare masha ni sa yu ma ai. 1945 November shata mam mu ngut nna yi ya hku rai yang she Lang Dau Mare na Sam hpunggyi ni sa yu ai. Dai hpang Putao Mare na Sam hpung gyi ni sa yu ma ai. 1946 shaning nnan daw hta hpyendap ni mung sa yu ma ai.
Ndai hku nna nlung lapu hpe mung shawa mu chye ai lam re. Nnan mu ai aten hta baw chyen mi nga ai raitim, 1946 lanam ta aten hta mu bai sa achye ai majaw ga ayai wa sai. Atu ahkyeng hkyeng rai nsam rawng ai Gawlilung daram kaba ai tsawm ra ayai taw ai lam chye lu ai. Rev. N-gawk Yaw gaw 4-5 hta la ai. Hpang de Puato Bumdu rung chyere kaba Gorhka wa hpyi ai majaw jaw kau sai lam tsun ai.
1948 ning hta Ladung ga na myihtoi Shangbye Nang gaw (15) ning na yang, Machyang Baw Mare Nawnglut na nga myihtoi ya sai. Hpang de Machyang Baw Mare Myo tai wa na hpe tsun ai nga ma ai.


text:
AGD Bank, Air Bagan hpaga bungli kaba hte Myen mungdan hta e hpaga bungli kaba ni law law madu tawn ai Tay Za ngu ai Tsadan kaba gaw Myen Asuya hte Myen Hpyen Dap a matu ahkyak dik sai lam zawn rai nga ai Myen Zahti kaba langai rai nga ai. Ndai Tay Za ngu ai yuk jahtuk re ai wa gaw Myen hpyen du kaba ni hte Asuya ningbaw ningla ni a tinggyeng hpaga, ja gumhpraw ni hpe jahpring ya ai wa mung rai nga ai. Jinghpaw Wunpawng Mungdan kata na Ja, Lung-seng, Nhprang sut-rai yawng hpe madu lu na matu sha n-ga Putao ginra de na Hkyen Bum ni yawng hpe la-ba ka-up madu lu na matu gaw Wunpawng Mungdan Shanglawt Hpung/ Dap(KIO/KIA) hpe shawng shamyit kau ra ai ngu ai hpe madi shadaw ai wa rai nna ndai majan hta lang ra ai Chyu pala laknak hte ja gumhpraw arang yawng hpe madung hku nna shaw jaw garum taw ai Myen Myutsaw langai rai nga ai, sumla hta mu ai check kaba gaw Jinghpaw Mung e Jinghpaw Wupawng amyu sha ni hte KIO/KIA hpe sat nat zingri nga ai shawnglam na Myen Hpyen la ni hpe shagrau ai kumhpa rai nga ai, anhte Wunpawng amyu sha ni gaw gwi gayet yang shingna malap.. myit mi amu nmai nga na re, Tay Za ngu ai wa gaw Jinghpaw Wunpawng Amyu sha ni a matu Tsadan Kaba ni kaw na marai langai re hpe asan sha chye na, matsing nhtawm aten, shara nlata ai sha sai hka hpe bai hpyi la ra na nmalap ga.
Wednesday, January 30, 2013
Myen Hpyen Dap hpe Chyu Pala Laknak, Ja gumhpraw madi shadaw nga ai Tsadan Kaba Tay Za
Myen Hpyen Dap hpe Chyu Pala Laknak, Ja gumhpraw madi shadaw nga ai Tsadan Kaba Tay Za
AGD Bank, Air Bagan hpaga bungli kaba hte Myen mungdan hta e hpaga bungli kaba ni law law madu tawn ai Tay Za ngu ai Tsadan kaba gaw Myen Asuya hte Myen Hpyen Dap a matu ahkyak dik sai lam zawn rai nga ai Myen Zahti kaba langai rai nga ai. Ndai Tay Za ngu ai yuk jahtuk re ai wa gaw Myen hpyen du kaba ni hte Asuya ningbaw ningla ni a tinggyeng hpaga, ja gumhpraw ni hpe jahpring ya ai wa mung rai nga ai. Jinghpaw Wunpawng Mungdan kata na Ja, Lung-seng, Nhprang sut-rai yawng hpe madu lu na matu sha n-ga Putao ginra de na Hkyen Bum ni yawng hpe la-ba ka-up madu lu na matu gaw Wunpawng Mungdan Shanglawt Hpung/ Dap(KIO/KIA) hpe shawng shamyit kau ra ai ngu ai hpe madi shadaw ai wa rai nna ndai majan hta lang ra ai Chyu pala laknak hte ja gumhpraw arang yawng hpe madung hku nna shaw jaw garum taw ai Myen Myutsaw langai rai nga ai, sumla hta mu ai check kaba gaw Jinghpaw Mung e Jinghpaw Wupawng amyu sha ni hte KIO/KIA hpe sat nat zingri nga ai shawnglam na Myen Hpyen la ni hpe shagrau ai kumhpa rai nga ai, anhte Wunpawng amyu sha ni gaw gwi gayet yang shingna malap.. myit mi amu nmai nga na re, Tay Za ngu ai wa gaw Jinghpaw Wunpawng Amyu sha ni a matu Tsadan Kaba ni kaw na marai langai re hpe asan sha chye na, matsing nhtawm aten, shara nlata ai sha sai hka hpe bai hpyi la ra na nmalap ga.
Subscribe to: Post Comments (Atom)


text:
Myitrum manang ni
“Panglung - matut 31” hpe bai shagun dat ai. Myen Gumsan Thein Sein wa mani (5.4.2013) Miwamung de sa wa sai lam chye lu ai. Miwa hte hpabaw sa lagu bawngban na re n dang chye tsun ai. Shi wa jang she bawngban hpawng galaw na hku re nga ma ai. M ni gaw MKA kaw galaw na re majaw pyaw bu nga ma ai da. Lawu ga na yungwi ninghkring ni hpe she shaga da hkra rai KIO hpe hkap hkalum hkyen ma ai da. Mungmasha ni rai jang manau wang kaw yahte masha kamawng bu ma ai majaw M hte KIO Peace rai mat nna manau poi galaw hkyen ang masai ngu mu mada ya ma ai lam chye lu ai. M hte Miwa makkara n galaw lu u ga akyu hpyi shaja ga lu yaw…
Anhte a Datkasa ni hpe KK myit nden shaja ya u ga.
JIC
panglung 31 by Hugawng Kachin


text:
Hkristan Hpaji Dap
Hpung hta hpaw da ai Chyum Sharin Achyin Jawng hte Sharin Hpawng ni mahkra hpe jahkrup woi awn nga ai. Ma Shalet Jawng, Hpung Jawng, Hkristan Dinghku, Aten Kadun Chyum Jawng ni hte, ra wa ai hta hkan nna Sub-Komiti ni hpaw nna woi awn hparan ya nga ai.
1. Hpung Jawng Komiti
Hpung Jawng hpe Laban jahpawt shagu Sharin Gawk (13), Sharin Sara/ma (40) jan hte Hpung Jawng ma ni
yawng (400 grupyin) shang lawm nga ai re.
a) Junior (Ram Kaji) Nawku Hpawng
b) KG (Ma Kaji) Nawku Hpawng
c) Ginhtawng Jinghpaw Laika Sharin Jawng
d) Junior Camp, Junior High Camp
2. Ma Shalet Jawng Komiti
Ma ni (40) jan hpe Sarama ni (6) hte shaning shagu sharin achyin ya nga ai re.
3. Hkristan Dinghku Komiti
a) Ram Dinghku Sharin Hpawng
b) Hkristan Dinghku bat lamang
4. Aten Kadun Chyum Jawng Komiti
YJH ATEN KADUN CHYUM JAWNG hpe Hkristan Hpaji Dap kaw nna woi awn ai hte, 2008 ning kaw nna hpaw hpang sa wa ai hpung masha ni hpe Chyum Hpaji lam hte seng nna shakung jahpat ya ai lamang rai nga ai. 2008 ning Level I hta (28), 2009 ning Level II hta (21), Level I hta (23), 2010 ning Level II hta (18), 2010 ning Level I hta marai (15) ni hpe sharin jahpat ya dat lu saga ai. Hpung Kongsi a lam madun ai hte Jawng a Trustee myit su ni, Reng hkang magam gun ni hte Sharin Sara/ma ni Jawng a magam bungli ni hpe gunhpai nga ga ai.2011 ning May 2 hta Level III hpe mung matut nna hpaw jat sa wa na re.
5. Laksan Sharin Hpawng ni
a) Hkalup hkam la na ni hpe Chyum Laika sharin ya ai lam
b) Hpung Kongsi Ningbaw Ningla ni a sharin hpawng
c) Lawk Dinghku Galung Sharin Hpawng
Hpung Jawng
Ginhtawng Jinghpaw Laika Sharin Jawng
Ma Shalet Jawng Komiti
Junior Camp, Junior High Camp
Ma Shalet Jawng Komiti
Hkristan Dinghku Komiti
Aten Kadun Chyum Jawng Komiti
Hkalup hkam la na ni hpe Chyum Laika sharin ya ai lam
Tsang Shi Awng Jawngma Retreat
Home Cell Galung
Sak Kung


text:
Hkungga tsawra ai Nu Wa hpu nau ni, Laika ka Sara Tsa Magawng ka lajang da ai jinghpaw labau ginrung laika buk hta na Jinghpaw Ngu Ai Mying Lu La ai lam hte seng nna, matut gam garan dat n’ngai.
Nu Wa hpu nau ni, Shan Htoi La yan Jan Nang shayi a aru arat ni rai nga ai, shadang sha ni marai (6) hta na, kaji htum kanau rai nga ai, Sumpawng Yaw gaw anhte jinghpaw labau a ningpawt nan rai nga mali ai. Ndai sumpawng yaw hpe jinghpaw labau hta, Sumpawng Yaw, shapawng Yaw, Shawng na Pawng Yaw, Pawng Yaw Kaba ngu ai hku nna, Ti-nang ni hkuk manu dum ai hku nna gawn tsun ma ai rai nga ai. Anhte a Jinghpaw buga ginra kau mi hkan na jinghpaw kau mi gaw, “Shapawng Dangmang “ngu nna mung gawn tsun ma ai lam chye lu nga ai. Shanhte tsun ai Shapawng Dangmang gaw, Sumpawng Yaw hpe ngu ai rai kun? Shing n’rai, kaga hpe ngu ai rai kun? ngu ai lam hte seng nna gaw, a’tsawm garai n’sagawn la lu nga ma ai.
N’dai Jinghpaw labau gawn tsun ai masha nkau mi rai jang, Jinghpaw ngu ai mying hpe majoi Sha-u a shawng daw de jai lang ma ai lam chye lu ai. Ndai hku rai jang gaw, Jinghpaw labau Mungga madang grit mat ai hku rai mat nga ai, nga nna mung tsun da nga ai. Hpa majaw nga jang Npawt gawn nlu ai zawn bying nga ai masa rai nga ai. Bai, masha kau mi rai jang gaw, Jinghpaw ngu ai gaw, Masha nga ai re: nga nna, mung tsun nga ma ai. A…ra Law…rai sa. Shanhte tsun ai grai kaja sai. Raitim, dai kaja, grai jaw ai labau mungga gaw, Anhte Sumpawng Yaw a aru arat ni a matu san san sha rai na mali ai.
U-Raw-Pa Dan na Ja- Ma-Ni masha wa hpe, “Nang Jinghpaw rai n’dai” ngu tsun jang, dai Ja- Ma-Ni masha wa gaw, Ngai Ariyan (Aryan) aru arat Ja-Ma-Ni masha she rai n’ngai. Jinghpaw ngu ai gaw n’chye n’ngai, nga nna tsun wa na gaw teng sha rai nga ai. Hpa majaw nga jang, Nang jinghpaw re ai hpe nrai dai, myen she rai ndai ngu jang kadai mung hkap la lu na nrai nga ai. Gadai mung tinang a sai gaw sai sha re. Dai hte maren ti-nang a htunghkring gaw tinang na sha rai nga ai. Dai majaw, Ndai labau maumwi hta mung, Jinghpaw labau ginrung hku nna gaw, Sumpawng Yaw a aru arat ni chyu sha Jinghpaw rai nga ga ai hte maren, Sumpawng Yaw a aru arat ni yawng mung Jinghpaw rai nga ga ai ngu ai hku nna, a’ngang akang ka da ai hku rai nga mali ai.
Dai zawn, Sumpawng Yaw a aru arat ni yawng Jinghpaw rai nga ga ai, ngu ai mying shing teng let nga pra law htam wa nga masai. Sumpawng Yaw mung prat asak ram wa magang sai rai nna, Mahtum Mahta Shayi sha hte kung dinghku de na matu myit hkrum ya masai. Makin jinghku ni yawng myit hkrum sai hte rau, shan gaw mayaw dinggaw de masai. Sumpawng Yaw hte Mahtum Mahta Shayi yan gaw, Shayi shadang sha ni law law shaprat ma ai da. Shan a shayi shadang sha ni law law nga ai hta na, Shayi sha ni a lam hpe gaw, labau hta gawn tsun da ai lam n’nga malu ai. Shadang sha ni yawng Marai (6) a lam hpe rai jang gaw, grai dan leng ai hku nna, dingtawng dingyang gawn tsun da nga ma ai.
Sumpawng Yaw hte Mahtum Mahta shayi sha yen a kasha ni hta na, shadang sha marai (6) ni gaw Ma Gam kawn Ma Yaw du hkra rai malu ai. Ma Gam wa gaw, Nungmi ni a kaji Daju, Manaw bai rai jang, Hkamaw hkaman, Kadu-kanan ni a kaji daju, Ma La gaw, Lisu ni a kaji daju, Ma tu mahtang gaw, Hkang, Na Ga ni a kaji daju rai nga ai. Ma Tang mahtang gaw, Tangbau Tang, Lawngwaw, Lachik ni a kaji Daju hte Ma Yaw bai rai jang, Pawng Yaw, Jinghpaw hte Zaiwa ni a kaji Daju ni rai nga mali ai. Ndai Pawng Yaw, Jinghpaw hte Zaiwa ni a kaji Daju rai nga ai Ma Yaw hpe Tingli Yaw Htung ngu nna mung tsun shaga nga ai hpe chye lu ai.
Ya sha tsun lai wa sai, Sumpawng Yaw a aru arat ni gaw, Monggo dan ginra hta hkai lu hkai sha, remlu remsha , htaw wa htaw sa, ndai zawn re ai magam bungli ni hpe galaw let, tinang a asak pu kan bau let galu kaba nga pra ma ai lam jinghpaw labau ginrung hta madi madun da nga ai. Nu Wa ni, ndai monggo ga ngu ai shara ginra gaw, moi na anhte a Jiwoi Jinghpaw, Joiwa Dumsa ni hku nna, “Ka-ang Shing-ra Ga” ngu nna, shamying da ai lam, a’tsawm sha sagawn la lu ai hpe tsun ai rai nga ai. Dai majaw, sumpawng Yaw a aru arat rai nga ai, Jinghpaw ni yawng hpe mung “Ka-ang La ni” ngu nna, shamying ai lam chye lu ai. Hpa majaw nga jang, dai ten hta pra ang ai, Sumpawng Yaw a aru arat ni yawng gaw, dai “Ka-ang Shing-ra Ga” kaw sha nga pra nga ai re majaw, ya na zawn shamying ai lam re nga nna tsun da nga ai. Dai majaw Sumpawng Yaw a aru arat ni rai nga ai “Ka-ang La ni” gaw Ka-ang Shing-ra ga hta galaw lu galaw sha, galu kaba mayat maya sut su nga mu nga mai nna, nga ma ai lam labau hta madi madun da hpe chye lu ai rai nga ai.
Nu Wa ni, ya sha na la lu sai Sumpawng Yaw a aru arat ni gaw, dai Ka-ang shing-ra Ga kaw sha nga kaba nna, sut su mayat maya nga masai re majaw, shanhte hkum shahte mung a’rawng la chye nga ma ai. Kaga ginra ni hkan nga ai ni hta na, loi grau nna, myi hpaw, sut su nga ai ni re nga nna, loi reng ai ni mung rai nga ai. Dai zawn garu kachyi nga ai lam hpe Sumpawng Yaw a aru arat ni nga ai Ka-ang shing-ra Ga a htingbu htingbyen ni gaw, na chye lu masai. Sumpawng Yaw a aru arat ni rai nga ai, Ka-ang La ni gaw, nga sat nga sa lam hta galai sha wa sai rai nga ai.
Nu Wa ni, Monggo dan ngu shamying ai, “Ka-ang Shing-ra Ga” ngu ai ginra hta, Sumpawng Yaw a aru arat ni rai nga ai, “Ka-ang La Ni” gaw, galu kaba mayat maya sut su nga mu nga mai nna nga wa masai lam na la lu saga ai re. Daizawn, Ka-ang La Ni gaw, sut su nga mu nga mai wa sai re majaw, “Ante gaw, Ring chying myi hpaw, sut su nga mu nga mai saga ai law” nga nna ninglaw jahtau garu ma ai da.
Daizawn nga nna, Sumpawng Yaw a aru arat ni Ninglaw garu ai hpe na la mu la sai, grup-yin hkan nga ai Tibet hte Monggo masha ni gaw, “Ring Chying Myi Hpaw saga Ai” nga nna, Ninglaw garu ai Ka-ang La ni hpe, dai daram ram ninglaw ai gaw ngu nna, “chying Hpaw Ni” ngu shamying ya manu ai da. Makau grup yin na htungbu htingbyen ni daizawn “Chying Hpaw Ni” ngu nna, shamying ya sai hpe, Sumpawng Yaw a aru arat ni rai nga ai Ka-ang La ni gaw grai ra sharawng ma ai da. Dai majaw, shanhte na shanhte hkrai mung, “CHYING HPAW NI RAI GA AI” nga ma ai da.
Ndai zawn, “Chying hpaw Amyu Rai Ga Ai” nga nna gawn tsun ginlen hkat wa let, ladaw shaning, ahkying aten ni na wa sai hte rau, shara ginra langai hte langai shai ai hta hkan nna, Chyinghpaw, Shinghpaw, Dumhpaw, Nhpaw, Jumhpaw ngu ai hku nna, n’sen manawng, loi loi shai ai lam ni nga wa sai rai nga ai. Ya nazawn shai ai lam gaw, lai sai shaning hkying hku na, na sana rai nga mali ai. Dai zawn na sai shaning law law ni hta, Chying Hpaw Ni ngu ai hpe nsen manawng shai nna, tsun shaga lai wa sai rai nga ai.
Madu a shaning AD 1800 jan 1900 hkran maga de du kap wa ai ten hta gaw, Manmaw ginwang hte Sam mung lahta daw na buga ginra n’kau mi de, sinna mungdan de na Hkristian Sasana Jau, Sara ni du shang wa sai re majaw, sasana magam hta grau nna masan sa na hte Jinghpaw myu sha ni a matu nga nna, Jinghpaw laika hpe sawkgyin shalat ya ai hte dai laika hku nna gaw, Jinghpaw, Jinghpaw Amyu ngu, grai htap htuk manu ai hku shamying la nna, tsun ginlen jai lang lu saga ai rai nga mali ai Nu Wa ni. Mi shawng e tsun shaga ai nsen, Chyinghpaw, Shinghpaw, Dumhpaw, Nhpaw, Jumhpaw ngu tsun ai kawn nna, Sinna mungdan de na sasana magam gun ni hku nna, anhte a matu htuk manu ai nsen , Ga si hte Jinghpaw Amyu ni ngu nna tsun shaga wa ai ya daini du hkra grin nga lu saga ai rai nga ai.
Bai Masha kau mi gawn tsun ai rai jang gaw, Jinghpaw, Chyinghpaw ngu ai gaw, Sha-u hkyet ai ten hta Chyingtawt kata kaw nna hpaw malang pru ai re majaw, “Chyinghpaw ” ngu tsun shaga wa ai kawn nna, “ Jinghpaw ” ngu ai re: nga nna, hkai tsun nga ma ai lam chye lu ai. Nkau bai rai jang gaw, Majoi Sha-u a hpang daw na shinggyim masha ni yawng hpe, Jinghpaw ngu na ang wa nga ai, nga nna mung bai tsun wa masai.
Nu Wa ni, ndai Jinghpaw ngu byin pru wa ai hte seng nna, le ra wa gawn tsun ai she jaw ai zawn zawn, ndai wa gawn tsun ai she jaw ai zawn zawn nga nna, hkam sha lu ai ni mung nga na re. Hpa majaw nga jang, Sumpawng Yaw a aru arat ni gaw, Ka-ang shing-ra ga ngu ai kaw nga nna, galu kaba mayat maya, wa ai re majaw, galai shai ai prat hpe lu la ai, lawt lu ai masat labau re ngu hkam la ai sha n’ga, Anhte gaw, Ring Chying myi hpaw, sut su nga mu nga mai saga ai law, nga nna, ninglaw jahtau garu ai majaw, Chyinghpaw ni ngu ai mying hpe lu la ai lam re hpe jinghpaw labau ginrung laika buk hta gawn tsun da nga ai lam chye lu ai.
Dai majaw, ya na zawn Jinghpaw ngu shamying ai gaw, Sumpawng Yaw a, aru arat ni a Ninglaw Ga, Ring Chying nga ai kaw nna, Chying Hpaw, Jinghpaw ngu nna, amying shing teng lu la sai rai nga ai law.
Shamyet shanat – Jinghpaw Labau Ginrung Laika Buk (Tsa Magawng)
Ka Lajang ai – Mama Rose Angeline Maran Nang Doi
RVA – Jinghpaw Nsen Shapoi Dap
Manila, Philippines


text:
Chyum Mungga Daw (1) Amo 6: 1, 4-7
Ya hti na gaw, Myihtoi Amo a Laika hta na rai nga ai.
Mahkra dang chye ai Karai Kasang ning nga ai: Zi-un bum ntsa e ngwi pyaw nga nna, Samari bum ntsa e hkrit hpa n dum nga ai ni a matu, tsang shara nga malu ai. Magwi kawng yup ku hta shanhte galeng tawn nga nna, panep ni hta gumkan taw nga ma ai. Shanhte gaw sagu hpung na sagu kasha hpe mung, dumsu ulawng na dumsu kasha hpe mung, sha ma ai: tingse dum let, nchyun chyun nna, Dawi zawn dum ai baw amyu myu hpe tinang a matu galaw ma ai: tsabyi chyaru hpe lu lai nna, kaja htum ai sau hte tinang a hkum hpe chya ma ai.
Rai timung, Yosep hten byak ai lam hpe hpa n tsang ma ai. Dai re ai majaw, tsasam mung de bawng dung na matu, shanhte hpe shawng woi wa na mara ai. Shing rai, gumkan taw ai ni a pyaw daw kadaw ai lam htum mat na ra ai.
Ya hti ai gaw, Karai Kasang a Mungga rai nga ai.
Chyum Mungga Daw (2) 1Timohti 6: 11-16
Ya hti na gaw, Timohti hpang de, San Pawlu shagun dat ai Laika Langai hta na rai nga ai.
Nang gaw Karai Kasang a masha wa rai nga ndai majaw, ding hpring ai, tara hkungga ai, kam sham ai, tsawra ai, shakut sharang ai hte, sumnung ai myit hpe hkan shachyut nga u. Htani htana asak hpe nang hkam la lu na matu, makam masham hte seng ai, mai kaja ai gasat gala ai hpe a gasat nga u: dai hpe hkam la na matu nang hpe shaga la nna, sakse law law a man e teng man ai a matu nang sakse hkam ya nit dai.
Yawng mayawng hpe asak jahkrung ya ai Karai Kasang a man e mung, Puntsiu Pilatu a man e teng man ai a matu sakse hkam ya ai. Yesu Hkristu a man e mung, ngai nang hpe shadum dat ai gaw: Anhte a Madu Yesu Hkristu paw pru ai nhtoi du hkra, nang hpe hkang da ai ga mahkra hpe, mara n kap ai sha ding ding man hkan galaw shatup nga u, ngu nna nang galaw ra ai magam hpe madun dat nngai.
Karai Kasang gaw, ahkying aten ang wa yang, dai Yesu Hkristu paw pru shangun na ra ai. Madu Karai Kasang htani htana ngwi pyaw ai hta anga nga nna, yawng mayawng hte hpe up nga ai Madu langai sha rai nga ai. Shi gaw hkawhkam ni a Hkawhkam, madu ni a Madu rai nga ai rai nna, Shi chyu sha htani htana asak a rawng nga ai hte, anhte a n dep lu ai nhtoi hta a nga nga ai. Masha kadai mung Shi hpe n mu yu ai hte, n mu lu nga ai: Shi kaw htani htana arawng sadang hte hpung shingkang anga nga u ga law. Amen.
Ya hti ai gaw, Karai Kasang a Mungga rai nga ai.
Kabu Gara Shiga Luka 16: 19-31
Ya hti na gaw, Luka a Laika hta na Madu a Kabu Gara Shiga rai nga ai.
Yesu gaw Hparishe ni hpe tsun mu ai gaw: Lang mi na sahti langai mi gaw reng htum ai hte kya mani ai hpun palawng bu hpun sumli nna, shani shanang pyaw pyaw ningngai nga ai. Hkum ting kahpraw hpye ai Lazaru ngu ai hpyi sha ai wa langai mi hpe mung, dai sahti wa sha ku hta na hkrat ai adaw ahkyep hta sha mayu nna, shi a chyinghka makau e sa tawn da mu ai: gwi ni mung shi a nma sa mata ya ma ai. Shaloi, dai hpyi sha ai wa si mat nna, lamu kasa ni gaw shi hpe Abraham a lahpyen hta woi bang da mu ai: sahti wa mung si wa nna, makoi mayang di dat mu ai.
Katsan ga e nachying nni hkri hkrum let shi mada yu nna, Abraham hpe mung, shi a lahpyen hta rawng ai Lazaru hpe mung mu wu ai. Shaloi, shi gaw Wa Abraham e, ngai hpe matsan dum la e; ngai gaw ndai wan grung ai hta, n ji n mu hkrum nga nngai majaw, Lazaru gaw shi a lata ndung hte ntsin kapruk sa nna, nye a shinglet madit katsi ya li ga, ngai hpang de shangun dat ru law, ngu nna hpyi jahtau wu ai. Shaloi, Abraham gaw, Sha e, nang gaw naw hkrung nga ai hte yang, na a ngamu ngamai lu la nit dai mung, Lazaru gaw dai hte yang tsin yam tsindam hkrum nga ai mung, dum nga u: ya chyawm gaw shi nang e pyaw nga sai, nang mahtang gaw n ji n mu hkrum nga nit dai. Dai hta kaga, ndai yang nna, nanhte hpang de rap sa mayu ai ni, n rap lu mu ga mung, dai yang nna, anhte hpang de kadai n rap wa lu mu ga mung, anhte hte nanhte a lapran e sung la ai krung sinwa din nga ai, ngu nna htan wu ai. Bai, sahti wa gaw, Wa e, dai rai yang gaw, ngai nang hpe hpyi de ga, ngai nau manga naw nga ma ai majaw, shanhte mung ndai nni nkri hkrum ai shara de ndu mu ga, shanhte hpe wa shadum shahprang na, Lazaru hpe nye wa nta de shangun dat ya e law, ngu nna hpyi wu ai.
Abraham gaw, shanhte kaw Mawshe hte myihtoi ni nga ma ai: dai ni a ga madat mu ga, ngu wu ai. Sahti wa gaw, N rai, Wa Abraham e, si ai ni hta na, langai mi shanhte kaw bai wa yang gaw, shanhte myit malai lu na ma ai, ngu wu ai. Abraham gaw Mawshe hte myihtoi ni a ga shanhte n madat ma yang gaw, si ai ni hta na langai mi bai hkrung rawt wa rai timung, madat kam na ma ai n rai, ngu nna shi hpe htan wu ai.
Ya hti ai gaw, Madu a Kabu Gara Shiga rai nga ai.


text:
Hkungga Tsawra ai Ramma manaw manang ni, “Ramma Hte Nanghpam Tsi Mawan” ngu ai ginlam hpe gram gam garan ya mayu nngai. Tsawra ai ramma manaw manang ni, Ramma prat gaw, Kanu Kawa ni a shimlum la ai shingnip singkaw npu kata hta shanu nga let, myit ru myit tsang lam n nga, pyaw la dik ai aten mung rai nga ai. Dai hta n ga, Nawku hpung magam bungli, Mare magam bungli hte dinghku kata na magam bungli ni hta mung, n gun atsam marai hpring hte shakut, garum ya lu ai aten mung rai nga ai re. Ya na zawn, myitru tsam pu lam n nga ai ten re majaw, tinnang a shawng lam prat a matu, npawt nhpang gawde ra ai aten mung rai nga ai. Ndai zawn, anhte a tsawm htap la ai, hpa hte mung galai la nlu ai, manu dan la ai, ramma prat hpe marawp sha taw nga ai hpen kaba gaw, ya daini anhte a n gup hta galoi tsun nga ga ai, nang hpam tsi mawan nan rai nga ai. Ndai nang hpam tsin mawan ngu ai hta, tsa, malut hkayawm, Kani Chyang, Kani Hpraw, Yama, Formula hte kaga hpan amyu myu ni naw lawm nga ai re.
Lai mat wa sai, shaning law law aten hta gaw, ndai nanghpam tsi mawan ni hpe, hpun asi hkan na shaw la nna, sung lang lai wa sai lam hpe mu chye lu nga ai. Bai tsa chyaru hpe, anhte a mungding tsi hkan mung, loi loi gaw, sung lang ai hpe gaw, yawng mu chye na nga ga. Raitim, ya daini gaw, Prat lahkam dep wa ai hte rau, Dat tsi ni hpe sung lang nna, gayau htut shapraw wa nga, tsi tawng, tsi ntsin, tsi shamun ni gaw, sinak pala hta grau hkrit ra ai gung kaba nib yin wa nga sai. Ndai Dat Tsi hte htuk shapraw ai nanghpam tsin mawan ni hpe lu sha jai lang ai a marang e, anhte a myit nyan marai ni hpe shayawm kau ya lu ai, ndum ndam rai wa shangun ai, tinang a tsun shaga, hkawmsa hkawmwa lam ni hpe du hkra yawng galai shai kau ya lu nga ai. Ya daini ahte myu sha ni yawng a yawn hpa langai mi gaw, sak naw ram nga ai, ramma ni law malawng ngu na ram, ndai nanghpam tsin yam panglai hta hka hpung yawt taw nga ai ni grai law wa nga saga ai. Bai nna, jawng lung aten naw ram nga ai ramma ni mung, nanghpam tsi mawan hpe sha madung tawn da let, jawng laika ni yawng hpe shingdu tawn da masai.
Anhte a Nu Wa ni gaw, laika hpaji chye chyang wa mu ga, nga nna, shanhte hpa nlu lu, nlu sha rai tim, kashu kasha ni hpe laika hpaji jawng de sa tawn da ya sai re. Ndai lam ni yawng hpe, ya daini anhte ramma ni myit hta galoi mung bang da let, hkawmsa ra nga ga ai. Tsawra ai ramma ni, anhte nang ngai myu hpe tsaw ra ai rai yang, mung hpe tsaw ra ai rai yang, ndai nanghpam tsi mawan ni hpe koi gam ra saga ai. Ya daini na aten hta anhte a myu mare kaba hkan sha nrai, mare kahtawng ning chawng, shara shagu hkan du hkra, nanghpam tsi mawan ni du taw nga sai re. Ndai Nanghpam tsi mawan ni gaw, hpu nau myo sha ni, anhte myo sha ni yawng htum mat wa mu ga, yaw sahda let, katsi majan hku nna, kasat taw nga ai re hpe dum hprang ra saga ai. Ndai nanghpam tsi mawan lu sha jai lang ai a akyu gaw, hpa mung nnga nga ai, lu tawn da ai, ja sut gan htum mat wa shangun ai, hkum hkrang hpraw nsam galai shai mat wa ai hte hkamja lam hpe du hkra, hkra machyi wa shangun lu nga ai. Dai hta n ga, Nu wa ni a myiprwi jahkrat ya ai hte dinghku kata mang hkang shabyin ya ai mung, nanghpam tsi mawan sha rai nga ai re.
Bai nna, ndai nanghpam tsi mawan hpe hpa majaw, lu sha jai lang nga ga ai kun? ngu ai hpe maram yu ga nga yang, nkau mi gaw, kanawn manang nkaja ai hte hkrum katut ai majaw, Bai nkau mi gaw, myitru myit htum ai majaw, jinghpaw ga malai, chyan yu ngu yang, kadawng bang ai ni grai law nga ga ai. Dai hta n ga, nkau mi gaw, dum nta kun dinghku kata shada nru nra rai nna, myit htum a jum, hkrup ai shara de hkawmsa hkawm ai majaw, hpang jahtum gaw, nanghpam tsi mawan a mayam tai mat wa ai ni mung lawm nga ga ai.
Tsawra ai ramma manaw manang ni, nanghpam tsi mawan hpe lu sha na matu, manaw manang ni, gunglau wa ai ate hta mung, myit hpe hting hkang da nga ga, bai nna, lam n kaja ai de hkawmsa nga ai, manaw manang ni hpe lam kaja de bai woi sa la nga ga. Ndai Nanghpam tsi mawan kaw na, lawt lu na matu, ahkyak madung gaw, anhte a myit masin lak nak re. Ndai lam hte seng nna, ngai a manang langai mi a mabyin hpe tsun dan mayu nngai, shi gaw, ya na Formula ngu ai lu sha nga ai wa re, shi dai tsi mawan hpe gaw, Dakksu jawngma prat aten kaw nna, lu sha jai lang hpang nga sai.
Ya na zawn, Dakksu jawng ni mung ngut nna, Ramma ni hpe woi awn let, nawku hpung a magam bungli hpe shakut hkawmsa taw nga ai. Lani mi hta gaw, ramma sharin dabang hpaw na hkyen taw nga masai, dai hta shi mung, Ramma hte Nanghpam tsi mawan ngu ai ga baw hpe sharin ya na hkyen taw nga nu ai. Dai shaloi shi hkum nan lu sha jai lang nga ai, ndai nanghpam tsi mawan a lam hpe sharin ya ra ai majaw, gara hku nna mung nmai byin ai lam rai nga ai i….. shaloi shi rung gawk kata mau dung taw nga ai…. ndum shami rai yu dat ai shaloi… shanhte a rung gawk shakum hta ka shakap da ai….. (Esia 43:5) kaw na… Hkum hkrit et, ngai nang hte rau rai nga nngai…. nga ai chyum mungga daw hpe shi mu hti dat wu ai hte rau… aw…. karai Wa ngai hpe n kabai kau da ai sha, ngai hte rau sha she rai nga ai ngu…. myit la let, dai ni kaw nna gaw, ngai ndai nanghpam tsi mawan hpe tawn kau sana re, nga nna, tawn kau sanu ai. Dai hta n ga, dai ramma dabang hta mung, shi hkum nan yawng a kasi tai let, shi a prat mahkrum madup hte hpawn ramma ni hpe sharin ya sanu ai. Tsaw ra ai ramma ni, ya sha na la lu sai, manang wa a mabyin hpe anhte mung, kasi la mai nga ga ai re, anhte a myit hpe dang ai rai yang, hpa lam mung, mai byin nga ai, nmai byin ai lam ni gaw, ndai dinghta ga ntsa hta hpa mung n nga ai nga nna, laika ka Sara ni hkum nan tsun da nga ma ai re.
Tsaw ra ai ramma manaw manang ni lahta de tsun lai wa sai hte maren, anhte hpe hpa akyu mung, njaw ya lu ai, hkrit tsang ra dik ai nanghpam tsi mawan a tsin yam kata de, n shang wa u ga, koi gam let, myu sha ni a matu, nawku hpung a matu, kun dinghku a matu, akyu rawng manu dan ai kashu kasha ni byin tai wa lu hkra shakut hkawm sa wa ga ngu, n gun jaw, garan kachyan ya dat lu nngai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.


text:
Ndai laman gasat poi ni law law byin pru wa ai hte na lu ai shiga ni mung grai n gun lu ai hte myit pyaw mai ai shiga ni hkrai rai nga ai. Myen Hpyen Dap a A Myawk Dap (Gunners) hpe lu jahten kau ai hte n kau shiga ni hta Myen a Madaw hte Tank ni hpe lu jahten kau ai nga ai hpe chye lu ai. Myen ni sum chyu sum wa ai majaw myit rawt hpa rai nga ai rai tim maga mi hku nna mung Ngai Ta Tut myit tsang ai lam ni pru wa ai hpe Nu, Wa, Hpu, Nau ni mung lu hti ding lun lu na matu ka dat n ngai.
N Tsen Ai Lam
Myen Asuya a Hpyen n gun dai daram law ai ai kaw na hpa majaw ya hten hta Wunpawng Mungdan Shanglawt Hpyen Dap Kachin Independence Army (KIA) hte byin ai gasat poi ni hta n gun nau n law ai lam hpe myit yu ra nga ai. Lung wa ai nga ai Myen n gun kaba ni mung shadu da ai, tak da ai daram n law ai hpe mu mada nngai. Dai re ai majaw ndai lam hta lamama ra taw ai kun ngu ngai myit dum lu nngai. Myen ni lamama hpe la taw ai kun ngu ai ga san ni Ngai Ta Tut a myit kata de shang wa ai re.
Byin Mai Ai Lam
Ndai Myen Hpyen gaw an-hte Jinghpaw Wunpawng sha ni a myit masin hpe gasat taw ai ngu ngai mu mada ai. Myen Hpyen Asuya a du salang ni a matu Hpyen La 500-600 si hkala mat ai ngu ai gaw hpa n ra ai hpe mu chye lu ai. Bai nna sagawn la ai shiga n kau mi hta e Myen Hpyen la ni hta an-hte Jinghpaw Wunpawng sha Rawang a myu ni mung lawm ai hpe mu mada ai. Bai nna Laiza daju de htu da ai Myen Hpyen dap ni hta moi NDA-K rai nga ai, ya ga jarit sin dap ni hpe sa tawn da ai hpe mung mu mada ai. NDA-K ning baw ding sa hpe mung rim tawn da ai lam ni hpe mu lu ai.
Ndai gaw majoi byin nga ai kun? Shing n rai Myen wa gaw an-hte Jinghpaw Wunpawng sha ni a myit jasat hpe shatsaw ya nga ai kun? Shing rai myit shatsaw ya ai shaloi kaja wa myit tsaw mat nna Hpyen wa hpe yu kaji ai lam ni pru wa ai rai yang gaw an-hte Jinghpaw Wunpawng sha ni a hkrat sum lam de sa wa nga ai ngu ngai mu mada ai. Dai re ai majaw Ngai Ta Tut a myit masin kata myit n zim lu nga ai. Majan byin ai ngu ai gaw n kaja ai. Rai tim ya na majan a majaw Miwa Sawa ni hprawng mat sai nga ai majaw grai kabu n ngai.


text:
时间:2016-08-13 16:39:30 来源:德宏团结报
Shata 8 pro 4 ya jahpot,Htai fung“Tan-nyi” nbung bungga e karot hkra ai majo, Mangshi Sanhtaishan ginwangdo hta marang manu mana htu gaba wa nna, bum sharut gyi ai tsin-yam hkrum ai majo, Lunglin ko nna Shuili du ai modo lam lamo gaba Sanhtai shan do lo malo shara hta gapat hkra mat nhtom, modo lam n hkrang mat sai.Tsin-yam byin pru ai hte, mungdo pati rapdo, asuya ni go myit maju jung ai hte, Mangshi pati rapdo asuya, shawa wunli jarit makop hpyen dap lakying, wan je hpyen dap lakying, mungdo modo lam galo dap, Miwa mung wanleng lam gonhkang dap, Kyinchin hpaga wunhpom, Lung Rui modo lam lamo gonhkang dap re rungdap ni hte rau, nhkring nsa hkra jom galo shakut ai nga yang, aten hkying hkum 19 laman hta sha modo lam lu gram jahkrang kau dat sai.
Tsa ning nbyin yu n mu yu ai lamu marang gaba go Sanhtai shan ginwangdo hta htu sai, jahkring mi na laman sha panglai tai mat, bum nrut gyin wa ai majo, G320 mungdan modo lam K3553 ko nna 3569 do na shara gade hta gyi mat nna modo lam n hkrang mat sai. Modo 6 na masha marai 20 mung moru tsin-yam e nlu shamu mat sai hta n-ga, masha marai mi hpe go n mu mat rai nga ai. Hkai nmai jahten shaza hkra, modo lam hten mat, dum nta hten run mat rai sai.Mangshi myu ting hta tsin-yam hkrum sha ai masha marai 1933, hkai nmai mu 3141.9, laja lana re mu 521.55, hkyep mi mung nmai la mat ai go mu 410.85, dum nta gok 2 grop mat, jahten hkra ai dum nta gok 14,hkaimu hte dum nta hta sum mat ai ja gumhpro go mun 514.2 du nna,alam, ahka re ni hta sum mat ai ja gumhpro mung mun 358.7 du nga ai.
Tsin-yam byin pru ai hte, mungdo pati rapdo mu madu Wang Gyin Hkyang, mungdo up Kung Gyin Jin go dai shaloi jang tsin-yam hkye hkrang amin htu dat sai. Mungdo up ningtau Hkung Lagam, Yi Hkyi Nen, Li Jin Hon re woion ningbo ni lawan ladan rai sa du masai.Pro 4 ya shana hkying 8 ko nna pro 5 ya shani hkying 4 manit 15 du hkra, tsin-yam shara hta ningbo ni, hpyen du hpyen ma ni, lam galo ai jakmu masha ni, shawa masha ni yong go bupa n nga ai salu salat hte, n hkring nsa ai modo lam hkrang hkra galo shakut shaja gajang nga ma ai majo,pro 5 ya shani hkying 4 manit 50 hta modo lam jahkrang dat lu sai.


text:
Lucky Muk Hpe Hkrang Shapraw Ai Sutdu Brang Mun Hte Gasan (10)
Lucky Muk Hpe Hkrang Shapraw Ai Sutdu Brang Mun Hte Gasan (10)
Ahmoonli
Anhte bungli lam hpe kata lam garai n jahta shi yang, hpa majaw ndai bungli hpe galaw na ngu lata la ai rai?
Moi gaw ngai mung bungli ni hkum hkra galaw lai wa sai. Sumla dem ai bungli hpe mung aten na na galaw lai wa sai. Ngai ndai bungli hpe galaw ai shaloi gaw, nnan hpang ai hte awngdang ai lam ni nga wa ai, dai shaloi ngai nan mung myit lawm wa ai, dai hpang de gaw hpaga lam hta mung awngdang wa ai. Hpang gaw bungli ni hpe gau ngwi maden wa ai re.
Ndai bungli hpe galaw wa ai shaloi dinghku masha ni kaw nna gara hku madi shadaw ai lam ni nga ai rai?
Dinghku masha ni kaw nna gaw madi shadaw ai lam hpa n nga ai . Tinang nan shakut shaja na hpang wa ai re. Kunrai ni hpe mung ningnan la yang, dingsa ap ai hte hpang wa ai re. Ngai hte nye madu jan rau shakut shaja wa ai. Masha ni tsun tsun re ai ga malai zawn kaman kaw na hpang wa ai .
Myitkyina Muklum kata na seng langai mi kaw nna hpang wa ai, ya gaw Lucky Mukseng hpe Jinghpaw Mung shara shagu hta mu lu ai. Ndai madang de du wa hkra gara hku shakut wa ai rai?
Aten law law sak jaw ra ai, (20) ning jan shakut shaja lai wa sai. Tinang na myit nyan atsam hpaji yawng hte shakut shaja ra ai. “ Ya hka htung htu , ya hkasan lu mayu” gaw n mai ai le. Ngai hte arau bungli galaw ai ni a majaw ma re, anhte yawng myit hkrum mang-rum hta rau jawm shakut ai gaw awngdang lam a madung rai sai.
Kasi la ai company (snr) dai company zawn re awngdang hkra ngu nna, n-gun la ai company langai nga na i?
Nga ai, dai gaw moi Shwe Pazun ngu ai muk galaw ai company re. Shanhte a kunrai muk ni hpe san san seng seng hte lat hkra galoi mung galaw ai. Ngai Yangon du shagu ma dai shara de shang hkaja byin ai. Ngai na manang rai nga ai U Ye Win a Hollywood Muk Company hpe ma kasi la ai. Goodmorning zawn re ai company ni ma ngai n-gun la ai kaw lawm ai.
Lucky Bakery amu bungli hta, bungli kata na lailen ni hpe mung tsun dan rit? (Tinang a amu bungli masha ni hte bungli madu a kanawn mazum lam, n-gun jaw ai lam, shakung shajat ai lam, bungli kata hparan hpareng ai lam)
Anhte gaw shada da dinghku masha ni zawn sha kanawn byin ai. Moi gaw ngai nan ma dai bungli hpe galaw na bungli a masa hpe chye ai majaw chyena ya ai le. Dai gaw madung rai sai. Anhte kaw gaw masha hpan hkum ai, makam masha n bung ai ni yawng nga ai re majaw shada da hkam sharang, mara raw hkat nna tsawra hku hkau hkra nga shangun ai. Tara ni ma jahkrat da ai.
Lucky Bakery nnan hpang wa ai ten hta rau shakut shaja sa wa ai bungli masha ni a lam hpe ma loi jahta dan rit ?
Ngai kaw (15) ning , (20) ning daram bungli galaw ai masha nkau mi gaw nga ma ai. Madung gaw shada chye na hkat let rau shakut wa ai re. Shanhte pawt yang ma ngai shayawm, ngai pawt yang ma shanhte shayawm ai.
Ndai Lucky Bakery nnan hpang ai shaloi na lam hpe tsun jahta sai. Ya na zawn rai awngdang ai de du hkra gara zawn re mayak manghkang ni hpe lai di wa ra ai rai? Dai mayak manghkang ni kaw nna ma gara hku sharin la ai rai?
Ngai ndai bungli hpe galaw hpang ai ten hta Myitkyina kaw Padamyar ngu ai mying grai gumhkawng ai muk ni nga ai, Shwenaga ni hte kaga muk galaw ai ni law law nga ai kaw nna ngai gaw hpang jahtum re. Shanhte ni yawng gaw Gatseng ni kaw muk ni hkan dut shabra ya ai ngut yang dai muk ni hpe aten du yang bai galai jaw ra ai. Dai kaw ngai sharin la lu ai langai gaw dai hku sha di taw yang gaw muk na quality ma hkrat ai, dai hku sha di yang gaw shanhte hku sha byin taw sana, dai majaw tinang seng hte tinang muk hpe sha atsawm dut na, dai hku nga yang mari sha ai ni hpe san seng ai, fresh byin ai muk ni hpe lu sha ai ngu myit nna hpang wa ai re.
Myen Mung A Gumsan Magam wa jaw ai ningtawn kumhpa hpe ma lu la da sai. Dai nga yang Lucky bakery a shawnglam a matu shingran da ai lam ni hpe tsun dan mai na kun?
Ngai gawk next generation ni rai nga ai nye kashu kasha ni hpe ya hpaji ni hkum hkra sharin da shangun ai. Bungli de n shang shangun shi ai. Hpang de shanhte hpaji hkum wa ai aten ngut kre ai ten hta gaw Mandalay,Yangon de du hkra maden wa na ngu myit da ai. Ya ngai Macadimiea nga ai namsi ma hkai da ai. Dai namsi kaw nna muk galaw na. Masha ni hte shingjawng taw na malai gaw tinang nan lam nna hpaw ai gaw grau ra ai.
Muk hpaga bungli hta, ya ten gatlawk kata shingjawng ai lam amyu myu re, shara shagu de na, dazik amyu myu hte muk hpan law law shang nga ai. Rai yang, shingrai shingjawng gatlawk masa hta lucky gaw matut nna ngang ngang rawt tsap lu hkra, tinang a gatlawk hpe gara hku rawt jat hkra di na rai?
Ahkyak dik gaw nye kashu kasha ni a hpaji lam sha re ai. Dai sha hkyen da ai. Dai yang she bungli ni hpe maden lu na. Masha ni kadai n galaw ai Golden Butt ngu ai biscuit hpe Myen Mung kaw ngai langai hkrai sha ai ai re le. Ya na gatlawk masa gaw tinang lata kaw nga taw sai. Masha ni hte shingjawng n ra sai . Shingjawng ai ni grai kaw kunrai ni gaw madang yawm ai zawn re ni, manu hpu ai zawn re ai lam ni byin chye ai le. Dai majaw ngai gaw anhte a muk ni hpe n law ai raitim, quality hkrak hkrak sha galaw na.
Ya ten, tinang na atsam hte nan bungli madu tai let gyin shalat shakut nga ai ramma ni hpe gara hku n-gun jaw mayu ai kun?
Madung dat na galaw u. Hpang myit masin hkumhkrang yawng tinang galaw ai bungli hta bang da u. Masa a majaw galaw ra ai nga yang mung bungli ntsa myit masin lawm mat hkra shawng di ra ai. Anhte Kachin ni kaw gaw Karai Kasang jaw da ai nhprang sutrai ni grai hkum ai majaw ramma ni a myit gaw n zim ai , katu ai le. Myit masa ni dam ra ai. Hpaji la na ma galaw ra ai. Langai hte langai kanawn mazum lam ma ahkyak ai. Anhte kaw na ramma ni gaw maigan masha ni hte kanawn mazum lam hta grai gawngkya ai.


text:
2016 shaning gaw jinghpaw wunpawng myu sha ni a matu awng dang lam law law lu la u ga kyu hpyi dat nngai law..
Shawng nnan American mung dan hta shanu nga ai Jinghpaw wunpawng myu sha ni a labau shang magam bung li nkau myi hpe tsun dan mayu ai.
Dai ning 2016 gaw Jinghpaw wunpawng myu shani a Myu sha hte seng ai ''Dat Kasa'' rung hpe Washington DC mare kaba kaw e labau shang hpaw hpang wa sana re lam Kabu hpa chye lu ai.
Ndai Rung ( office ) gaw shawng nnan lang na USA kaw tara shang hpaw hpang wa na Myusha hte seng ai rung(office ) re hpe mung chye lu ai.
Ndai rung byin tai wa lu na matu Kachin Alliance woi awn let 2ning ram shakut laiwa sai lam chye lu ai.
Grau nna gaw USA mung dan hta shanu nga ai hpu shawng hpuna,Kanu,Kana ni, Naw ku hpung yawng,Uhpung uhpawng yawng hku nna, Myushalam hte seng ai rung a matu yawng jawm garum ,hpaji jaw ai lam a majaw ya na zawn Myu sha yawng a matu Akyu jashawn na ''Dat kasa rung'' byin tai wa lu ai lam rai sai.
Matut nna mung hpaji jaw n gun jaw,Garum la ga ngu nna mung gasaw dat nngai law.
Rung Hpaw poi hta yawng sadu shang lawm na matu ,seng ang ai myit su ni kawn saw shaga ai lam mung galaw na re lam chye lu ai.
American Mungdan hta Uhpung uhpawng, Nawku hpung hte seng nna nru nra,nang shaoi nang sha re ai lam ni nga lai wa rai tim,
Ta tut hta gaw Myusha ni yawng myit hkrum let ,Galaw ra ,Galaw ging ai Mu, magam bungli ni hpe galaw awng dang ai lam hpe mu lu nga ai.
Florida state zawn re mare kaba hkan e Jinghpaw wunpawng myusha ni madu ai Naw ku jawng Kaba ni mung lu galaw shachyaw tawn sai rai nga ai.Matut nna Texas state hte ngam ai state hkan e mung Tinang Myusha hte seng ai Naw ku Jawng ni gawgap sawa na masing nga ai hpe chye lu ai.
Mungkan Mungdan shagu hta du nga sai Myusha ni yawng Tinang Amyusha Kachin a matu Labau shang masat ni lawlaw gaw gap sawa galaw.


text:
Wunpawng Ramma ni hpang de shana dat ai.
Daini 2011-June-24 ya shana maga jawng yu wa ai ten, 4:00 ten grup yin
hta Myitkyina mare kaw jawng ma marai 3 hpe Myen hpyen mawdaw hte sa
wa ai Myen hpyen la ni rim adup da ai lam nga ai hpe Myitkyina kaw na
shana wa ai.
Manmaw mare kaw gaw shana hkying 6:00 Pm kaw nna shinggan n pru mai ai
lam tsun shana ai.
Myitkyina mare kaw gaw daina kaw nna Wunpawng Ramma rai marai yawng
hkra hpe rim adup jep sat na matu Nye Pyi Daw kaw na matsun sai lam
shiga na lu ai.
Dai majaw, anhte Wunpawng Ramma ni sadi maja nga ga.
Dang lu ai made matai htang ga.
Shana ai,
Myitkyina Ramma


text:
laika man (48) Langji U e pyen yu su! VII
Ndai gabaw hte lakap nna,anhte Jinghpaw Wunpawng amyu sha ni yawng myit sawn yu lu nna tinang mungdan a SHANGLAWT BUNGHKU hpe gara hku jawm gap la yang, mai kaja na re ai lam hpe lawu na hte maren tang madun
dat ai.
Dai ni na aten hta, mungkan ntsa kaw shanu nga ai masha shagu gaw, shanglawt lu ai mungdan masha langai rai na gaw, ahkyak dik rai nna, lawu na ahkaw ahkang ni hte hkum zup ai hku nga ra ai.
1. Mung masa ahkaw ahkang
2. shinggyim ahkaw ahkang,
3. makam masham ahkaw ahkang,
4. htunghkring hte laili laika, hpaji sharin achyin na, makawp maga na ahkaw ahkang,
5. sutgan hte lamu ga dum nta ni hpe makawp maga madu da lu ai ahkaw ahkang,
6. wanglu wanglang ja hpaga ga mai ai ahkaw ahkang,
7. wanglu wanglang myit mang tsun shaga lu ai ahkaw ahkang, 8. wanglu wang lang hkawmsa hkawm wa lu ai ahkaw ahkang,
9. wanglu wanglang hkailu hkai sha remlu remsha mai ai ahkaw ahkang, ni hte hpring zup n na asak hkrung nga ra nga ai. Ndai ni gaw, shinggyim masha hkum ngau shagu lu ra ai ahkaw ahkang ni rai nga sai. Dai zawn rai mungkan masha
ni a ahkaw ahkang hte myit masa ni gaw, galu kaba nga ai ten hta anhte Jinghpaw Wunpawng amyu sha ni a lu nga ai ahkaw ahkang hte byin nga ai lam ni hpe anhte ni sumru yu yu ga. Ndai ten hta, anhte Jinghpaw Wunpawng amyu sha ni gaw, mungkan ntsa hta mungdan shara shagu de du shanu nga sai re majaw, ginra lamu ga, hte mungdan ni hta hkan nna, lu nga ai ahkaw ahkang ni mung, langai hte langai n bung shai nga ai. Jinghpaw Wunpawng amyu
sha ni shanu nga pra ai lamu ga mungdan ni hpe yu yu yang,
1. Uma gindai Jinghpaw Wunpawng mungdan ,
2. India mung, Asam hte Arunasha mungdaw ni na, Jinghpaw lamu ga hte Jinghpaw myu sha ni,
3. Miwa Gumsan Mungdan, Saphkung mungdaw na Jinghpaw su ni,
4. Miwa mung na, LISU madu uphkang mung na, Jinghpaw Wunpawng myu sha ni.
5. Miwa Mung, Nung Mungdaw na, Jinghpaw nung amyu ni, hte Miwa Mung, Kinma buga shara na, Jinghpaw su ni,
6. Htai Mung kaw du nga ai Jinghpaw amyu ni,
7. US, UK, JAPAN, AUSTRALIA hte kaga mungdan ni kaw du shanu nga sai Jinghpaw Wunpawng amyu sha ni.
Ndai zawn Jinghpaw Wunpawng amyu sha ni a lam hpe lamang garan nna, yu yu ai shaloi,. Uma mungdan kaw shanu nga ai ni a ahkaw ahkang hpe garai n yu yang, kaga shara kaw du nga sai ni hpe shawng yu yu ga.
naw matut na......
INDIA KAW NGA AI JINGHPAW AMYU SHA NI.


text:
Warriors of the Rainbow: Seediq Bale
Ndai sum la hkrung yu yu ga,
An hte Kachin/Wunpawng,KIA myu tsaw ni mung ndai zawn Magrau grang ai Warriors Hpyen jau bu ni re hpe mu lu ai.
Moi jiwoi jiwa prat kaw nna an hte gaw galoi mung n shayawm ai,N hting nut ai,English prat,Japan prat,moi chaloi nhkoi prat ding sa majan gasat ning tawn ai labau an hte Kachin kaw nga ai,
Ndai sumla hkrung gaw an hte kachin myusha ni hte'' arawn lai len(character)'' hte grai bung ai,
''movie''
Taiwan Zin lawng na ''Jauman-native'' Myu baw sang ni gaw Japan Mung maden Gumsheng hpyen lusuk hpe gasat shagrawt kau ai sum la hkrung ''Movie ''re.Yu yu ga.


text:
skip to main |
skip to sidebar
Amyu Shayi Ni Ahkyak Ai
Myitrum manang ni, Shawnglam majan pa
de na anhte a Myu tsaw Share Ninghkring ni myit n daw n hten mat na matu akyu
grai pyi shaja ga yaw. Shata 11 she jan
mat wa sai; galai la na masha n nga, jan kahtet dat marang htu dat, kawsi
hpanggara, hka shin , labu palawng galai na ten pyi n lu, shata marang dai chyu
hpun, shanhte htet dat ai;" Myu Shayi Kanu ni e, Si shatmai n shagun yang
n shagun u ga , akyu aja awa hpyi ya nga
jang ram sai" da oi. JIC na matsan dum dik ai.
JIC+++read more+++